**Luke Green** (s. 12. tammikuuta 1998 Halifax, Nova Scotia, Kanada) on kanadalainen jääkiekkopuolustaja, joka pelaa Slovakian Extraligan HK Nitrassa. Hän laukoo oikealta.

Ura
---

### Seuraura

Green on Bedford MHA:n kasvatti. Hän oli kaudella 2011–2012 NSMBHL-juniorisarjassa Bedford Baronsin tehokkain puolustaja tehoilla 5+11=16. Kaudella 2012–2013 Green voitti tehoilla 17+41=58 pelipaikastaan huolimatta koko sarjan syöttöpörssin. Hän voitti myös puolustajien pistepörssin ja sijoittui koko pistepörssissä kuudenneksi. Green oli myös Baronsin kolmanneksi paras pistemies. Hänet valittiin kauden päätteelsi NSMBHL:n parhaaksi puolustajaksi ja ensimmäiseen tähdistökentälliseen. Kauden 2013–2014 Green pelasi NSMMHL-juniorisarjaa Newbridge Academy Gladiatorsissa. Hän voitti koko sarjan puolustajien piste- ja maalipörssin tehoilla 17+20=37. Pudotuspeleissä Green voitti puolustajien piste-, maali- ja syöttöpörssin tehoilla 7+11=18. Hänet palkittiin kauden päätteeksi NSMMHL:n parhaana tulokaspuolustajana. Green voitti kauden aikana myös Team Nova Scotian joukkueessa QMJHL Gold Cupin pronssia.

Saint John Sea Dogs varasi Greenin koko QMJHL:n varaustilaisuuden ensimmäisenä pelaajana toukokuussa 2014. Samassa varaustilaisuudessa seura varasi myös hänen kaksoisveljensä Matt Greenin toisella kierroksella 22. pelaajana. Veljekset siirtyivät joukkueeseen kaudeksi 2014–2015. Luke Greenin tulokaskausi toi 60 runkosarjaottelussa tehot 6+30=36 ja viidessä playoff-ottelussa tehot 1+2=3. Kaudella 2015–2016 hän teki QMJHL:n runkosarjassa 35 tehopistettä. Green pelasi kauden aikana myös CHL Top Prospects Gamessa.

Winnipeg Jets varasi Greenin kolmannella kierroksella 79. pelaajana NHL:n varaustilaisuudessa 2016. Kesken kauden 2016–2017, joulukuussa 2016 Saint John Sea Dogs kauppasi hänet Sherbrooke Phoenixiin vaihdossa vuoden 2018 ensimmäisen sekä vuosien 2018 ja 2020 toisen kierroksen varausvuoroihin. QMJHL-kautensa päätteeksi, maaliskuussa 2017 Green siirtyi amatööritry-out -sopimuksella AHL-joukkue Manitoba Mooseen, jossa hän pelasi loppukaudella neljä runkosarjaottelua tehden yhden syöttöpisteen.

Syyskuussa 2017 Green teki Winnipeg Jetsin kanssa kolmivuotisen NHL-tulokassopimuksen. Seuran saman syksyn harjoitusleirillä hän kuitenkin joutui sivuun olkapäävamman vuoksi. Green kuntoutui helmikuussa 2018 ja hän palasi Sherbrooke Phoenixin QMJHL-joukkueen vahvuuteen, jossa hän pelasi loppukaudella 2017–2018 runkosarjassa 14 ottelua tehden 15 tehopistettä. Kauden 2018–2019 Green aloitti Manitoba Moosen AHL-joukkueessa, jossa hän pelasi 11 runkosarjaottelua tehopistein 1+2=3, kunnes Greenin kausi päättyi aivotärähdykseen joulukuussa 2018. Kaudella 2019–2020 hän ehti pelata Moosessa 13 ottelua, kunnes Greenin kausi päättyi jälleen joulukuussa 2019 ylävartalovamman vuoksi.

Green oli pelaamatta myös alkukauden 2020–2021, eikä hän ollut AHL-kauden käynnistyttyä helmikuussa 2021 pelikunnossa. Kuntouduttuaan saman kuun lopulla Winnipeg Jets lainasi Greenin loppukaudeksi SM-liigajoukkue Vaasan Sportiin. Hän teki seuran kanssa myös option kaudesta 2021–2022. Green ehti pelata joukkueessa vain kaksi ottelua, kunnes maaliskuussa hänen sopimuksensa purettiin Greenin omasta aloitteesta.

Lokakuussa 2021 Green osallistui amatööritryout -sopimuksella AHL-joukkue Chicago Wolvesin harjoitusleirille. Hän jäi kuitenkin ilman jatkosopimusta. Samassa kuussa Green teki sopimuksen ECHL-joukkue Idaho Steelheadsin kanssa. Hänen sopimuksensa kuitenkin purettiin jo pari päivää myöhemmin. Seuraavana päivänä Greenin vahvistettiin siirtyvän vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Västerviks IK:hon. Hän oli vain kolmella osumallaan joukkueen eniten maaleja tehnyt puolustaja Erik Gustafssonin kanssa.

Heinäkuussa 2022 Green teki vuoden mittaisen sopimuksen Saksan DEL-liigassapelaavan Nürnberg Ice Tigersin kanssa. Hänen sopimuksensa kuitenkin purettiin henkilökohtaisista syistä jo elokuussa. Joulukuussa Green siirtyi loppukauden 2022–2023 kattavalla sopimuksella Slovakian Extraligan HK Nitraan.

### Maajoukkueura

Green edusti Canada Whiten joukkuetta World U-17 Hockey Challengessa vuonna 2014, jolloin hän jakoi tehoilla 1+3=4 joukkueen sisäisen pistepörssin voiton Jonathan Angin ja Jordan Kyroun kanssa.

Pelityyli
---------

Sportin urheilutoimenjohtaja Markus Jämsän mukaan Green omaa hyvän liikkeen ja on taitava kiekollinen puolustaja, jonka vahvuudet ovat erityisesti hyökkäyspelaamisessa.

Muuta
-----

Greenin kaksoisveli Matthew pelasi kaudella 2019–2020 hyökkääjänä Dalhousie Universityn yliopistojoukkueessa. Veljekset pelasivat joukkuetovereina aina kauteen 2016–2017 asti.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Saint John Sea Dogs | QMJHL | 60 | 6 | 30 | 36 | 23 | 5 | 1 | 2 | 3 | 2 |
| 2015–2016 | Sain John Sea Dogs | QMJHL | 61 | 10 | 25 | 35 | 29 | 13 | 1 | 2 | 3 | 14 |
| 2016–2017 | Sain John Sea Dogs | QMJHL | 27 | 2 | 13 | 15 | 22 | – | – | – | – | – |
|  | Sherbrooke Phoenix | QMJHL | 33 | 3 | 19 | 22 | 34 | – | – | – | – | – |
|  | Manitoba Moose | AHL | 4 | 0 | 1 | 1 | 0 | – | – | – | – | – |
| 2017–2018 | Sherbrooke Phoenix | QMJHL | 14 | 5 | 10 | 15 | 16 | 2 | 0 | 0 | 0 | 4 |
| 2018–2019 | Manitoba Moose | AHL | 11 | 1 | 2 | 3 | 10 | – | – | – | – | – |
| 2019–2020 | Manitoba Moose | AHL | 13 | 1 | 0 | 1 | 4 | – | – | – | – | – |
| 2020–2021 | Sport | SM-liiga | 2 | 0 | 0 | 0 | 4 | – | – | – | – | – |
| 2021–2022 | Västerviks IK | Allsvenskan | 39 | 3 | 14 | 17 | 34 | 6 | 1 | 1 | 2 | 32 |
| 3 kautta | yhteensä | AHL | 28 | 2 | 3 | 5 | 14 | – | – | – | – | – |
| 1 kausi | yhteensä | SM-liiga | 2 | 0 | 0 | 0 | 4 | – | – | – | – | – |
| 1 kausi | yhteensä | Allsvenskan | 39 | 3 | 14 | 17 | 34 | 6 | 1 | 1 | 2 | 32 |

Lähteet
-------

* Luke Green The Internet Hockey Databasessa (englanniksi)
* Luke Green Eurohockey-sivustolla (englanniksi)
* Luke Green *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Luke Green *Elite Prospects*. Everysport Media Group AB.  (englanniksi)
2. ↑  Elite Prospects - Bedford Barons *eliteprospects.com*. Everysport Media Group AB. Viitattu 1.3.2021. (englanniksi)
3. ↑  Elite Prospects - NSMBHL Stats 2012-2013 *eliteprospects.com*. Everysport Media Group AB. Viitattu 1.3.2021. (englanniksi)
4. ↑  Elite Prospects - NSMMHL Stats 2013-2014 *eliteprospects.com*. Everysport Media Group AB. Viitattu 1.3.2021. (englanniksi)
5. ↑  Elite Prospects - NSMMHL Stats 2013-2014 *eliteprospects.com*. Everysport Media Group AB. Viitattu 1.3.2021. (englanniksi)
6. ↑  GREEN BROTHERS HIGHLIGHT SEA DOGS’ SELECTIONS AT 2014 QMJHL ENTRY DRAFT *sjseadogs.com*.  31.5.2014. SHERBROOKE, PQ:  Saint John Sea Dogs. Viitattu 1.3.2021. (englanniksi)
7. ↑  SEA DOGS TRADE LUKE GREEN TO SHERBROOKE FOR THREE DRAFT PICKS *sjseadogs.com*.  26.12.2016. SAINT JOHN:  Saint John Sea Dogs. Viitattu 1.3.2021. (englanniksi)
8. ↑  Moose sign Green and Beauvillier *moosehockey.com*.  22.3.2017. Winnipeg, MB:  True North Sports and Entertainment Limited. Viitattu 1.3.2021. (englanniksi)
9. ↑  Jets sign Luke Green *nhl.com/jets*.  25.9.2017. Winnipeg, MB:  Winnipeg Jets. Viitattu 1.3.2021. (englanniksi)
10. ↑  Gagnon, Derek: Winnipeg Jets Top 25 Under 25: #21 Luke Green *arcticicehockey.com*.  6.9.2019. Vox Media, LLC. Viitattu 1.3.2021. (englanniksi)
11. ↑  Schroeder, Declan: Manitoba Moose 2019-20 Season Assessment *thehockeywriters.com*.  12.5.2020. The Hockey Writers. Viitattu 1.3.2021. (englanniksi)
12. 1 2  Kanadalainen Luke Green vahvistamaan Sportin puolustusta *vaasansport.fi*.  27.2.2021. Hockey-Team Vaasan Sport Oy. Viitattu 1.3.2021.
13. ↑  Seppä, Lassi: Luke Greenin Sport-sopimus jäi lyhyeksi − Michael Keränen pitkään poissa *Jatkoaika.com*.  8.3.2021. Jatkoaika r.y. Viitattu 8.3.2021.
14. ↑  Schroeder, Declan: Wolves start training camp *ChicagoWolves.com*.  4.10.2021. Rosemont Hockey Partners, L.P. Viitattu 14.10.2021. (englanniksi)
15. ↑  Schroeder, Declan: Steelheads Add Six From AHL Camps Ahead of Preseason Weekend *idahosteelheads.com*.  14.10.2021. BOISE, Idaho:  Idaho Steelheads Hockey Club. Viitattu 14.10.2021. (englanniksi)
16. ↑  ECHL TRANSACTIONS - OCT. 15 *echl.com*.  16.10.2021. ECHL Inc. Viitattu 17.10.2021. (englanniksi)
17. ↑  Pettersson, Conny: VIK värvar ny back *vikhockey.se*.  16.10.2021. Västerviks IK A-lag AB. Viitattu 17.10.2021. (ruotsiksi)
18. ↑  Elite Prospects - Västerviks IK *eliteprospects.com*. Everysport Media Group AB. Viitattu 14.7.2022. (englanniksi)
19. ↑  Offensivverteidiger Luke Green kommt *icetigers.de*.  14.7.2022. Nürnberg Ice Tigers Eishockey GmbH. Viitattu 14.7.2022. (saksaksi)
20. ↑  Luke Green aus persönlichen Gründen abgereist *icetigers.de*.  5.8.2022. Nürnberg Ice Tigers Eishockey GmbH. Viitattu 19.12.2022. (saksaksi)
21. ↑  Z Nitry odišiel Erkamps, novou tvárou obrany je Green *HockeyNitra.com*.  5.8.2022. Nitriansky Hokej. Viitattu 19.12.2022. (slovakiksi)
22. ↑  Elite Prospects - Canada White U17 *eliteprospects.com*. Everysport Media Group AB. Viitattu 1.3.2021. (englanniksi)
23. ↑  Matt Green *Elite Prospects*. Everysport Media Group AB.  (englanniksi)